**מבחנים לחלוקת כספי תמיכות של משרד הביטחון למוסדות ציבור המעניקים טיפול לבני זוג של חללי מערכות ישראל שאינם בני משפחה**

לפי חוק יסודות התקציב, התשמ"ה – 1985

בהתאם לסעיף 3א לחוק יסודות התקציב, התשמ"ה-1985 [[1]](#footnote-1) (להלן- החוק) ובהתייעצות עם היועץ המשפטי לממשלה, מתפרסמים בזה מבחנים לחלוקת כספי תמיכות של משרד הביטחון (להלן – **המשרד**) לתמיכה במוסדות ציבור המעניקים טיפול לבני זוג של חללי מערכות ישראל שאינם בני משפחה.

**תקנה תקציבית:**

1. **כללי**
2. ועדת התמיכות של המשרד (להלן-**הוועדה**) תדון במתן תמיכה מתקציב המשרד בהתאם לנוהל להגשת בקשות לתמיכה מתקציב המדינה במוסדות ציבור ולדיון בהן[[2]](#footnote-2) (להלן-**הנוהל**) ובהתאם למבחנים אלה.
3. התמיכה עצמה צריך שתינתן, אם אכן נכון וראוי לתיתה, על פי עקרונות של סבירות ושוויון.
4. בבואה לדון ולהחליט בכל בקשה לתמיכה, תשקול הוועדה את כל נסיבותיו של העניין, תוך יישום שוויוני אחיד וענייני של המבחנים.
5. כל שיקוליה של הוועדה יהיו עניינים, תוך הפעלת אמות מידה מקצועיות, ככל שיידרש לפי נסיבות העניין; החלטת הוועדה תהיה מנומקת.
6. חלוקת הסכום המיועד לתמיכות בתקציב השנתי של המשרד תיעשה לפי תחומי הפעילות, הכול בכפוף לאמור במבחנים אלה ולחוק התקציב לשנת הכספים השוטפת, כפי שיפורט להלן.
7. לא תינתן תמיכה שנועדה, אם במישרין ואם בעקיפין, להעניק טובת הנאה כספית ליחיד בנושא שהוסדר והוגבל באופן ספציפי בחיקוק, כגון תגמולים וגמלאות.
8. **הגדרות**

"בן משפחה" ו-"חייל שנספה במערכה" – כהגדרתם בחוק משפחות חיילים שנספו במערכה (תגמולים ושיקום), התש"י –1950[[3]](#footnote-3) (להלן – חוק משפחות חיילים);

"מוסד ציבור"- כהגדרתו בסעיף 3א לחוק (להלן - המוסד).

"בן זוג שאינו בן משפחה" – בן זוג של חייל שנספה במערכה, שלא היה נשוי לו, ולא הוכר כידוע בציבור לפי חוק משפחות חיילים, שקצין נפגעים בצה"ל, או בעל תפקיד מקביל בכוחות הביטחון, או עו"ס באגף משפחות והנצחה קבע כי הוא בן זוג של חייל שנספה במערכה.

1. **הפעילות הנתמכת**

התמיכה תינתן למוסד ציבור עבור הפעילויות הבאות:

* טיפול בבני זוג שאינם בני משפחה הן בעזרת קבוצות תמיכה והן בעזרת טיפול פרטני, הניתן על ידי פסיכולוג, עובד סוציאלי או בעל מקצוע טיפולי מוכר אחר.
* עריכת טקס יום הזיכרון לחללי מערכות ישראל
* מפגשים חברתיים לבני זוג שאינם בני משפחה.
* הדרכת ההורים של בני הזוג שאינם בני משפחה והקניית כלים אשר יסייעו להתמודדות של בני הזוג.

1. **תנאי הסף**

על מוסד ציבור, שמבקש להיכלל ברשימת מקבלי התמיכה, לעמוד בתנאי הסף המפורטים להלן:

1. המוסד נותן מענה לכל בן זוג שאינו בן משפחה המבקש להסתייע בשירותיו.
2. המפגשים הטיפוליים הפרטניים והקבוצתיים שלגביהם מבוקשת התמיכה מיועדים אך עבור בני זוג שאינם בני משפחה, כהגדרתם במבחנים אלה, לרבות הדרכה להורים הניתנת עבורם.
3. המוסד פעל בשנתיים שקדמו לבקשת התמיכה באופן ממשי בפעילות הנתמכת.
4. המוסד טיפל בשנה שקדמה לבקשת התמיכה, לפחות ב-10 בני זוג שאינם בני משפחה.
5. **המבחנים לחלוקת תמיכה**

התמיכה תחולק בין המוסדות שענו על תנאי הסף המפורטים לעיל, על פי אמות המידה הבאות, בהתאם למשקל הקבוע בצידן; בכל אמת מידה, שיעור התמיכה בכל מוסד יהיה על פי חלקו היחסי של המוסד בניקוד שצברו כלל המוסדות באותה אמת מידה:

1. מספר בני הזוג המסתייעים בשירותי העמותה (50%) – 1 נקודה עבור כל בן זוג.
2. מספר המפגשים הטיפוליים פרטניים או קבוצתיים, לרבות הדרכה להורים (50%) - 1 נקודה עבור כל מפגש שמשכו 45 דקות לפחות.
3. **נהלים**
4. המוסד יגיש למשרד הצעת תקציב ודוחות כספיים המשקפים את הפעילות הכספית שלו – בהתייחס לפעילות שלגביה מבוקשת התמיכה
5. עבור כל מוסד, נדרשת חוות דעת האגף על הפעילות שלגביה מבוקשת תמיכה.
6. התמיכה יכול שתינתן עבור הוצאות נלוות להוצאות הטיפוליות (כגון כיבוד); למען הסר ספק, לא תינתן תמיכה עבור הוצאות הנהלה וכלליות של מוסד הציבור.
7. **תחילה**

תחילתם של מבחנים אלה מיום י' טבת התשע"ה (1 בינואר 2015).

\_\_\_\_\_\_\_\_\_\_\_\_\_\_\_

משה (בוגי) יעלון

שר הביטחון

(חמ 3-1888)

(803-35-2015-0000)

1. ס"ח התשמ"ה, עמ' 60; התשנ"ב עמ' 34. [↑](#footnote-ref-1)
2. י"פ התשע"ג, עמ' 3172; התשע"ה, עמ' 658. [↑](#footnote-ref-2)
3. ס"ח התש"י, עמ' 162. [↑](#footnote-ref-3)